Білейца

Біле́йца, Біле́іца — возера ў Шумілінскім раёне Віцебскай вобласці, за 18 км на паўднёвы ўсход ад гарадскога пасёлка Шуміліна, паміж вёскамі Івоніна і Пятніцкае, у басейне ракі Заходняя Дзвіна.

Плошча паверхні 0,03 км². Даўжыня 0,38 км, найбольшая шырыня 0,09 км. Даўжыня берагавой лініі 0,8 км.

Берагі пераважна нізкія, пясчаныя, парослыя хмызняком. На паўночным захадзе ўпадае ручай, на ўсходзе выцякае ручай у Заходнюю Дзвіну. Возера істотна зарастае.

 Спасылкі 
  Иванов-Смоленский В. Г. Все озёра Беларуси. Популярная иллюстрированная энциклопедия. Т. 1.

Катэгорыя:Азёры Шумілінскага раёна
Катэгорыя:Басейн Заходняй Дзвіны